

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA BEREK  
 NAČELNIK**

KLASA: 361-02/20-01/01

URBROJ: 2123/02-02-20-4

Berek, 13.05.2020**.**

Na temelju članka 197. Zakona o javnoj nabavi (NN 120/16) općinski načelnik Općine Berek donosi slijedeću

**ODLUKU**

**o imenovanju stručnog povjerenstva za provedbu postupka javne nabave**

**„Izgradnja i opremanje Kulturnog centra Berek”**

**Članak 1.**

Općina Berek, Berek 77, 43232 Berek, OIB: 43345188266, temeljem odredbe članka 6. stavka 1. Zakona o javnoj nabavi (NN 120/16) smatra se javnim naručiteljem te je kao takva obveznik primjene Zakona o javnoj nabavi.

**Članak 2.**

Ovom Odlukom imenuju se članovi stručnog povjerenstva za pripremu i provedbu postupka javne nabave za predmet nabave iz članka 3. ove Odluke.

**Članak 3.**

Predmet nabave je „Izgradnja i opremanje Kulturnog centra Berek“.

Procijenjena vrijednost nabave je 5.773.750,55 kuna bez PDV-a.

Postupak javne nabave provodi se po Zakonu o javnoj nabavi (NN 120/16).

Odabrani postupak javne nabave je otvoreni postupak javne nabave male vrijednosti.

Po provedbi postupka javne nabave sklapa se ugovor o javnoj nabavi radova.

Evidencijski broj nabave sukladno Planu nabave je 28.

**Članak 4.**

Ovom Odlukom imenuju se članovi stručnog povjerenstva u postupku javne nabave, u slijedećem sastavu:

* + - 1. Ivana Cindrić, mag.oec., pročelnica Jedinstvenog upravnog odjela Općine Berek
      2. Tomislav Šunjić, dipl.ing.građ., predsjednik Općinskog vijeća Općine Berek
      3. Mira Cindrić, administrativni tajnik – referent za društvene djelatnosti Općine Berek
      4. Petra Žunec, dipl.oec., stručna savjetnica za provedbu projekata u Euro Consulting d.o.o., član koji posjeduje važeći certifikat iz područja javne nabave
      5. Lucija Kovačić, struc.spec.admin.pub., stručna suradnica za provedbu projekata u Euro Consulting d.o.o., član koji posjeduje važeći certifikat iz područja javne nabave

**Članak 5.**

Članovi stručnog povjerenstva iz članka 4. ove Odluke nisu u sukobu interesa u smislu članaka 75. – 83. Zakona o javnoj nabavi (NN 120/16), te su dužni potpisati Izjavu o nepostojanju/postojanju sukoba interesa.

**Članak 6.**

Obveze i ovlasti ovlaštenih predstavnika iz članka 4. ove Odluke su:

* priprema i provođenje postupka javne nabave,
* javno otvaranje ponuda,
* pregled i ocjena ponuda,
* predlaganje odluke o odabiru ili odluke o poništenju
* ostali poslovi u vezi s pripremom i provedbom postupka javne nabave

Ovlašteni predstavnici Naručitelja za svoj rad odgovaraju odgovornoj osobi Naručitelja.

**Članak 7.**

Ova Odluka stupa na snagu danom donošenja.

Odgovorna osoba naručitelja

Općinski načelnik

Mato Tonković

\_\_\_\_\_\_\_\_\_\_\_\_\_\_\_\_\_\_\_\_\_\_\_